ผื่นผิวหนัง คืออะไร
ผื่นผิวหนัง หรือ ผื่น (Skin rash) เป็นอาการผิดปกติที่เกิดขึ้นกับผิวหนัง อาจเกิดเพียงผิวหนังจุดเดียวหรือหลายจุดหรือทั้งตัว อาจร่วมกับอาการคันหรือไม่ก็ได้

ผื่นผิวหนัง/ผื่น มีหลายลักษณะ ซึ่งลักษณะของผื่น แพทย์ใช้ช่วยในการวินิจฉัยหาสาเหตุของผื่นได้

สาเหตุของผื่นผิวหนัง/ผื่นมีมากมาย ที่พบบ่อย เช่น

- มีไข้
- การติดเชื้อ เช่น โรคหัด โรคหัดเยอรมัน โรคเริม โรคงูสวัด โรคเอดส์
- โรคที่ไม่ได้เกิดจากการติดเชื้อ เช่น โรคออโตอิมมูน/โรคภูมิต้านตนเอง
- การแพ้ต่างๆ เช่น การแพ้ยา แพ้อาหาร โรคภูมิแพ้ ลมพิษ
- พิษแมลง กัด ต่อย (อ่านเพิ่มเติมในเว็บ haamor.com เรื่อง ผึ้ง ต่อ มด กัดต่อย)
- อาการอื่นๆ: ผื่นผิวหนัง/ผื่นมักเกิดร่วมกับอีกหลายๆ อาการทั้งนี้ขึ้นกับสาเหตุ เช่น มีไข้, ซีด, บวม, อ่อนเพลีย, คัน และเมื่อคันและเกาอาจติดเชื้อทำให้เกิดเป็นแผลอักเสบหรือเกิดหนอง

นอกจากนี้บางครั้งผื่นผิวหนัง/ผื่น มักมีสารคัดหลั่งจากผื่นจึงมีเชื้อโรคอยู่ การสัมผัสผื่น/สารคัดหลั่งจากผื่นของผู้ป่วยจึงอาจส่งผลให้ติดเชื้อจากผู้ป่วยได้ เช่น โรคอีสุกอีใส, โรคเอดส์

เมื่อมีผื่นผิวหนัง/ผื่นทั้งตัวร่วมกับมี ไข้ บวม หรือมีผื่นที่เกิดภายหลังกินยาหรือกินอาหาร หรือแมลงกัด ต่อย หรือร่วมกับมีอาการทางการหายใจ เช่น แน่นหน้าอก/หายใจลำบาก/ หอบเหนื่อย ควรรีบพบแพทย์/ไปโรงพยาบาลฉุกเฉิน/ทันทีเพราะอาจเกิดจากการแพ้สารต่างๆ/การแพ้ยาที่รุนแรงที่เรียกว่า แอแนฟิแล็กซิส (Anaphylaxis) ที่อาจเป็นเหตุให้ถึงตายได้ถ้าได้รับการรักษาล่าช้า
ผิวหนัง Dermatology